
Drage 
sugrađanke 
i sugrađani, 


Protekle smo godine 
realizirali sve započete 
projekte tako da u ovoj go- 
dini krećemo s očuvanjem 
postojeće financijske sta- 
bilnosti gradskog  prora- 
čuna koji iznosi više od 40 
milijuna kuna i izvršenjem 
svih planiranih investicija. 
Želim naglasiti kako se u 
2022. godini zadržava po- 
stojeći standard financira- 
nja javnih potreba kao što 
je sufinanciranje nabave 
udžbenika i radnih biljež- 
nica, prijevoza učenika, 
produženog boravka u ško- 
li, logopeda, troškova sta- 
novanja i ogrjeva, naknada 
roditeljima za novorođen- 
čad, jednokratne novčane 
pomoći i ostalo. Osigurali 
smo smještaj i financijsku 
pomoć obiteljima iz Ukra- 
jine i pokazali spremnost 
da pomognemo u najtežim 
trenucima narodu koji se 
žrtvuje za svoju slobodu. 

Svakako treba naglasiti 
i potpore za mlade obitelji 
kojima se želi pomoći oko 
izgradnje i opremanja pr- 
ve nekretnine kao glavnog 
preduvjeta ostanka u Le- 
poglavi, a bitna su i ulaga- 
nja koja iznose 14 milijuna 
kuna u uređenje komunal- 
ne infrastrukture. Također, 
krećemo s realizacijom no- 
vih komunalnih projekata 
za koje planiramo, u okviru 
Programa građenja komu- 
nalne infrastrukture, uložiti 
9.7 milijuna kuna. 

U svezi aktualnosti ve- 
zanima za vodoopskrbu na 
području Grada Lepoglave 
bitno je naglasiti kako je 
Vlada RH ta koja je donije- 
la odluku uredbu o vodo- 
opskrbnim područjima i 
potreban je onaj dobavljač 
vode koji će moći garantira- 
ti realizaciju projekta aglo- 

meracije koji se do sada 
nije mogao provoditi jer je 
zakonom određeno da na 
području aglomeracije mo- 
ra biti jedan dobavljač. Na 
našem području imamo 
tri dobavljača i zbog toga 
se, za razliku od svih drugih 
područja, projekt aglome- 
racije Grada Lepoglave ne 
provodi. Ne realiziramo li 
taj projekt, u budućnosti 
nas očekuju velike kazne 
koje je za one koji nemaju 
izgrađen sustav aglome- 
racije propisala Europska 
unija. 

Također, prijeti nam 
opasnost da ostanemo bez 
investicije od oko 100 mili- 
juna kuna. Građani mogu 
ostati bez kanalizacije i u 
budućnosti će sami morati 
sve plaćati i zaboraviti na fi- 
nanciranje putem EU fon- 
dova. Moj stav je da bez ob- 
zira na to tko će upravljati 
sustavom opskrbe pitkom 
vodom na području Grada 
Lepoglave, treba inzistirati 
na tome da se građane op- 
skrbljuje vodom s Ivančice. 
Vjerujem da je pred nama 
još jedna uspješna godina 
razvoja Grada Lepoglave 
gdje ćemo nastaviti s rea- 
lizacijom započetih proje- 
kata. 

Drage sugrađanke i su- 
građani, želim vam sretan 
i blagoslovljen Uskrs te da 
nadolazeće blagdane pro- 
vedete u miru, razumijeva- 
njem za bližnje i činjenjem 
dobrih djela. 

Vaš gradonačelnik 
Marijan Škvarić 

USKRS JE PORUKA MIRA, NADE | RADOSTI 


U Kristovom su uskr- 
snuću postavljeni temelji 
novoga čovječanstva i bu- 
duće preobrazbe svijeta. 

Uskrs predstavlja naj- 
važniji blagdan u kršćanskoj 
godini i predstavlja esenciju 
onoga što kršćanstvo pou- 
čava i ono što zapravo jest. 


- Uskrs je pobjeda života 
nad smrću, uskrsnuće Isusa 
je ulazak u vječnost. Sretan 


POMOĆ UKRAJINI 


i blagoslovljen Uskrs svima!, 
naglasio je Nenad Piskač, 
Župa Lepoglava. 


- Misao kršćanstva jest 
sloboda za ljubav, biti kao 
lsus koji je bio potpuno 
slobodan od svega, toliko 
slobodan da je mogao čak i 
svoj vlastiti život dragovolj- 
no predati za nas, poručio je 
Rafael Mikec, Župa Kame- 
nica. 

- Na početku svakog 
euharistijskog slavlja odri- 
čemo se svojih grijeha i 
opraštamo drugima kako bi 
nas ispunila ljubav Božja i 
predajemo svoje srce Isusu, 
liječniku naših duša. Pa uči- 
nimo onda taj korak kako bi 
radosnije doživjeli svetkovi- 
nu Uskrsa, istaknuo je Vla- 
do Borak, Župa Višnjica. 


Lepoglava hrine o raseljenima 


Želimo da osobe koje su iz Ukrajinu stigle u Lepoglavu imaju sve uvjete potrebne 


za normalan život 


Za 16 raseljenih osoba 
iz Ukrajine, koje su bježe- 
ći pred ratnim strahotama 
izazvanima ruskom inva- 
zijom, stigle u Lepoglavu, 
gdje im je Varaždinska bi- 
skupija u vlastitom pro- 
storu osigurala potreban 
smještaj, nastoji se osigu- 
rati sva potrebna dodatna 
potpora i pomoć. 

- Želimo da osobe koje 
su iz Ukrajinu stigle u Le- 
poglavu imaju sve uvjete 
potrebne za normalan ži- 
vot. Znamo da su njihove 
misli s Ukrajinom i da su 
obuzeti brigom za članove 
svojih obitelji koji su osta- 
li u ratnim zonama pa im 
stoga želimo na svaki način 
olakšati boravak u našem 


gradu. Zahvalan sam svima 
koji svojim angažmanom 
doprinose tome. Čini to i 
Grad Lepoglava koji im je 
od prvog dana pružio po- 
trebnu pomoć i podršku., 
istaknuo je gradonačelnik 
Marijan Škvarić koji je 
posjetio raseljene osobe 


iz Ukrajine smještene u 
Lepoglavi i tom prigodom 
najmlađima, koji će krenuti 
u školu u Lepoglavi, uručio 
školske torbe i potrepštine 
koje su, uz Grad Lepogla- 
vu osigurali Varaždinska 
županija, pojedine tvrtke i 
građani. 

SJEDNICA 


POLITIKA 


Održana 6. sjednica 
Gradskog vijeća Grada 
Lepoglave 


Gradsko vijeće Grada Lepoglave održalo je 31. siječnja svoju 6. sjednicu. Sjed- 
nica je održana u prostoru čitaonice Gradske knjižnice uz poštivanje epidemi- 


oloških mjera. 


Vijećnici su jednoglasno 
prihvatili prijedlog Odluke o 
načinu pružanja javne uslu- 
ge skupljanja komunalnog 
otpada na području Grada 
Lepoglave kojim je cijena 
odvoza otpada, u njegovom 
fiksnom dijelu, povećana za 
6 kuna. Vijećnici su ovakav 
prijedlog prihvatili nakon 
obrazloženja — predstavni- 
ka tvrtke Ivkom iz kojeg je 
vidljivo da je, s obzirom na 
opća poskupljenja i pove- 
ćane troškove gospodarenja 
otpadom, bilo nužno pove- 
ćati cijenu njegova odvoza. 

Vijećnici su jednoglasno 
prihvatili prijedlog Odluke 
o raspoređivanju sredsta- 
va za redovito financiranje 
političkih stranaka kao i 
prijedloge odluka o dava- 
nju suglasnosti za provedbu 
ulaganja u projekt “Izgrad- 
nje nadstrešnice uz grobnu 
kuću i izgradnja konzolne 
nadstrešnice" na groblju u 
Lepoglavi te određivanju 
pravnih osoba od interesa 
za sustav civilne zaštite. 

Nakon rasprave u okvi- 
ru točke dnevnog reda u 


kojoj je razmatrana aktu- 
alna problematika vezana 
uz donošenje uredbe Vlade 
RH kojom je cijelo područ- 
je Grada Lepoglave svrsta- 
no pod uslužno područje 
Varkoma d.d. iz Varaždina, 
donesen je zaključak da se 
svi vijećnici, te na sjedni- 
ci nazočan gradonačelnik, 
slažu s time da se, bez ob- 
zira na to tko će upravljati 
sustavom opskrbe pitkom 
vodom na području Grada 
Lepoglave, treba inzistirati 
na tome da se građane op- 
skrbljuje vodom s Ivančice. 

Gradonačelnik  Škvarić 
istaknuo je da se je on, kao 
i svi vijećnici, dužan pri- 
državati zakona, u ovom 
slučaju Zakona o vodnom 
gospodarstvu i Zakona o 
vodi za ljudsku potrošnju, 
i da će u interesu Grada i 
svih građana i dalje to činiti. 
Treba osigurati da se najve- 
ći komunalni projekt ,Aglo- 
meracija grada Lepoglave“ 
može provoditi i dalje - što 
do sada nije bio slučaj. Pri 
tome je dodao da te zako- 
ne nije donio on već netko 


drugi i da je u skladu s tim 
zakonima Vlada donijela 
navedenu uredbu. Prijed- 
log od strane vijećnika Šo- 
štarića da se održi lokalni 
referendum na kojem bi se 
građani izjašnjavali jesu li 
za to da Varkom preuzme 
distribuciju vode na cijelom 
području Grada Lepogla- 
ve nije dobio dovoljan broj 
glasova vijećnika te nije pri- 
hvaćen. 

Vezano za pitanje o bro- 
ju zaraženih COVID-om 19, 
gradonačelnik je rekao da 
se broj svakog dana mijenja 
i da na njega utječe činjeni- 
ca da je Grad Lepoglava po 
broju cijepljenih građana 
među slabijima u Varaždin- 
skoj županiji. 

Što se tiče problema 
čekanja pacijenata pred 
vratima Doma zdravlja u 
Lepoglavi, gradonačelnik je 
podsjetio da je već nekoliko 
puta tražio od Doma zdrav- 
lja Varaždinske županije i 
liječnika čije se ordinacije 
nalaze u navedenom objek- 
tu, da pronađu rješenje tog 
problema. 

Potpisivanje neticije 
- prikupljeno 2.500 


Gradski vijećnici Šo- 
štarić i Šinko odlučili su 
pokrenuti potpisivanje 
peticije protiv pripajanja 
lepoglavskih — vodovoda 
i poduzeća Ivkom-vode 
Varkomu i protiv depo- 
niranja varaždinskog 
smeća u Jerovcu. Peticiju 
je prema njihovim na- 
vodima potpisalo 2.500 


građana s područja grada 
Lepoglave. Vijećnici se za- 
hvaljuju svim građanima 
koji su potpisali peticiju 
i izrazili su zadovoljstvo 
odlukom Ustavnog suda 
Republike Hrvatske koje 
je privremeno obustavilo 
od primjene Uredbu Vla- 
de Republike Hrvatske o 
uslužnim područjima. 


NAKON VIŠE OD DVIJE GODINE SUOČAVANJA S 


PANDEMIJOM 


Dječje gradsko 
vijeće - Kako 
razgovarati s 
djecom o ratu? 


Rat je došao u naše susjedstvo 


m 
di 


Nakon više od dvije 
godine suočavanja s pan- 
demijom is njom poveza- 
nih posljedica pred svima 
nama je još jedan zadatak 
- podržati djecu i mla- 
de i u ovoj teškoj situaciji 
upoznati ih na primjeren 
način s činjenicama koje 
su se dogodile. Svi mi, po- 
sebice djeca koja slušaju 
vijesti i jako dobro osluš- 
kuju razgovore odraslih 
osoba, osjećaju da ratne 
aktivnosti ovakvih raz- 
mjera izazivaju dodatnu 
razinu brige, prizivaju sje- 
ćanjai pobuđuju neugod- 
na emocionalna stanja. 

I dok na ekranima i 
društvenim mrežama gle- 
damo kako se na europ- 
skom kontinentu događa 
nešto za što su mnogi 
mislili da se nikako ne 


može dogoditi u 21. sto- 
ljeću, moramo i u ovim 
trenucima misliti na one 
kriznoj situaciji - na djecu 
i mlade. Stoga je Dječje 
gradsko vijeće sa svojom 
voditeljicom potaknulo 
škole i odrasle da se pruže 
podršku učenicima i o ra- 
tu u Ukrajini razgovaraju 
s djecom. Kako je prvi za- 
datak odraslih učiniti da 
se djeca i mladi osjećaju 
sigurno i voljeno, u svim 
školama lepoglavskog po- 
dručja tome su posvećeni 
satovi i radionice. Tako je 
tim povodom u Osnov- 
noj školi Ivana Rangera, 
Kamenica stručni tim 
izradio kratki vodič za ro- 
ditelje u digitalnom obli- 
ku - Kako razgovarati s 
djecom o ratu? 

IZDVOJENA ZNAČAJNA FINANCIJSKA SREDSTVA 


činkarstva 


U budučnosti potrebna veća inicijativa i  produke 
tivnost svih sudionika procesa razvoja čipkarstva 


Lepoglavska čipka i 
umijeće njene izrade vri- 
jedan je i značajan dio 
lepoglavske baštine. U 
vremenu što dolazi po- 
trebna je posebna pažnja 
i planski pristup očuvanju 
ovog vrijednog nasljeđa 
utkanog u gen lepoglav- 
skih obitelji koje je po- 
tvrdu vrijednosti dobilo 
uvrštavanjem na UNES- 
CO-vu prestižnu listu 
nematerijalne kulturne 
baštine čovječanstva. O 


UGOVOR 


tome što i kako dalje činiti 
na njezinu očuvanju, uz 
osvrt na dosad učinjeno, 
razgovarali su predstav- 
nici Zadruge lepoglavske 
čipke, Turističko kultur- 
no informativnog centra, 
Ekomuzeja = Lepoglava, 
Međunarodnog  festiva- 
la čipke i čipkaricama s 
gradonačelnikom Grada 
Lepoglave Marijanom 
Škvarićem na sastanku o 
budućnosti  lepoglavske 
čipke i čipkarstva. 


Di = w 
imnjačarske noslove 
b4] 
na području Grada 
L = Le 
enoglave ohavljat će 
tv l 
rika Dimax 


Građani pozvani na suradnju i povećanu brigu 0 
dimnjacima u stambenim objektima 


U idućih pet godina 


dimnjačarske = poslove 
na području Grada Le- 
poglave obavljat će tvrt- 
ka Dimax iz Varaždina. 
Navedenoj tvrtki Grad 
Lepoglava je, nakon pro- 
vedenog javnog natječa- 
ja, dodijelio koncesiju za 
obavljanje — komunalne 
djelatnosti dimnjačarskih 
poslova pod kojima se 
podrazumijeva obaveza 
čišćenja i kontrole dimo- 
vodnih objekata i uređaja 


za loženje na gradskom 
području. 

Građani se također 
o svemu vezanom za 
obavljanje dimnjačarskih 
poslova mogu informi- 
rati putem internet stra- 
nice tvrtke Dimax (www. 
dimax.hr) i službene 
internet stranice Grada 
Lepoglave. Tvrtku Dimax 
moguće je kontaktirati i 
putem telefona na broje- 
ve 042 350 739 i 099 720 
1280. 


IZ GRADA 


BANOVINA 

Donacija dječjih igrala za mjesto Gora kod Petrinje 


Nakon donacije stam- 
benog kontejnera te nov- 
čanih sredstava za pomoć 
stradalima u potresu i do- 
gradnju Dječjeg vrtića Pe- 
trinjčica, Grad Lepoglava 
nastavlja pomagati potre- 
som pogođeno području 
Banovine, ovog puta do- 
nacijom dječjih igrala za 
mjesto Gora kod Petrinje. 
O detaljima realizacije ove 
donacije gradonačelnik 
Grada Lepoglave Marijan 
Škvarić razgovarao je s 
potpredsjednicom = Grad- 
skog vijeća Grada Petrinje 
Adrijanom Nenadić i pred- 
sjednikom Mjesnog odbora 
Gora Igorom Hodaljom 
koji su posjetili Lepoglavu. 


- I dalje pomažemo 
stradalima u potresu na 
Banovini. Nastojimo da 
naša pomoć prvenstveno 
bude na korist najmlađi- 
ma kojima želimo vratiti 
osmijeh na lica i omogućiti 
im da zaborave na traume 


dok su doživjela zbog po- 
tresa, istaknuo je gradona- 
čelnik Škvarić pojasnivši da 
su mjesto Gora i Lepogla- 
va povezani preko obitelji 
Hodalj koja se početkom 
Domovinskog rata iz Gore 
doselila u Lepoglavu. 


POTREBA ZA PROGRAMOM VELIKA 


Program pomoći u kući, koji se na području Grada Lepoglave kontinuirano pro- 
vodi od 2005., nastavlja se i u 2022. godini 


Potpisan je ugovor ko- 
jim Grad Lepoglava Društvu 
Crvenog križa Varaždinske 
županije dodjeljuje 150.000 
kuna kojima će se navedeni 
program financirati. Ugovor 
su potpisali gradonačelnik 
Grada Lepoglave Marijan 
Škvarić i ravnateljica Druš- 
tva Crvenog križa Varaždin - 
ske županije Sandra Vida- 
ček istaknuvši pri tom kako 
je riječ o hvalevrijednom i 
kvalitetnom programu za- 
hvaljujući kojem će osobe u 
potrebi, a riječ je o starijim 
i nemoćnima s područja 
Grada Lepoglave, i dalje 
imati potrebnu pomoć u 
vlastitom domu. 


Da je potreba za ovim 


programom velika, potvr- 
dila je gerontodomaćica 
Alica Štefanek koja u okviru 
njegove provedbe pruža po- 
moć korisnicima programa 
na području Grada Lepo- 


glave. Zahvaljujući gradskoj 


potpori, koja je u odnosu 
na proteklu godinu veća za 
80.000 kuna, uskoro bi joj 
se na poslovima pomoći u 
kući trebala pridružiti još 
jedna gerontodomaćica. 

IZ GRADA 


GRAD PROVODI AKTIVNOSTI KOJE POZITIVNO UTJEČU NA STANJE SIGURNOSTI 


Stanje sigurnosti 
na području Grada 
Lepoglave i dalje 
zadovoljavajuce 


U proteklom jednogodišnjem razdoblju nije se na području Grada Lepoglave 
dogodilo niti jedno teško kazneno djelo 


Stanje sigurnosti na po- 
dručju Grada Lepoglave i 
dalje je na zadovoljavajućoj 
razini, potvrđeno je na odr- 
žanoj prvoj ovogodišnjoj 
sjednici Vijeća za prevenciju 
kriminaliteta Grada Lepo- 
glave. U proteklom jednogo- 
dišnjem razdoblju nije se na 
području Grada Lepoglave 
dogodilo niti jedno teško 
kazneno djelo, istaknuo je 
načelnik Policijske  posta- 
je Ivanec Mario Medenjak 
dodajući da je zabilježen 
pad broja kaznenih djela za 
13%. S druge strane, za 5% 
povećan je broj prometnih 
nesreća. Jedna je osoba pri 
tom smrtno stradala. 

Na sjednici je istaknut 
i problem neodgovornog 
paljenja korovom  zaraslih 
poljoprivrednih površina. 
Još je jednom upućen apel 


POTPISAN UGOVOR 


LJ 


građanima da to ne čine ili 
da o tome obavijeste vatro- 
gasce kako ne bi dolazilo do 
požara, a što se u ovo vrije- 
me često događa. 
Zadovoljstvo općim sta- 
njem sigurnosti na području 
Gada Lepoglave na sjedni- 
ci je izrazio gradonačelnik 
Marijan Škvarić. Istaknuo je 


da Grad Lepoglava provodi 
brojne aktivnosti koje pozi- 
tivno utječu na stanje sigur- 
nosti na gradskom području 
- uređuju se prometnice, po- 
stavlja prometna signaliza- 
cija, dok će se na postojećim 
prometnicama, na opasnim 
točkama, biti postavljene 
kamere za nadzor brzina. 


Nastavljena je dobra suradnja Grada Lepoglave i Gradskog društva Crvenog 


križa Ivanec 


Sklapanjem ugovora 
između Grada Lepoglave i 
Gradskog društva Crvenog 
križa Ivanec, o zakupu po- 
slovnog prostora, naprav- 
ljen je korak bliže otvaranju 
socijalne samoposluge u 
Lepoglavi. Naime, Grado- 
načelnik Grada Lepoglave 
Marijan Škvarić i ravna- 
teljica Gradskog društva 
Crvenog križa Ivanec Ja- 
sminka Ruhek potpisali 
su ugovor kojim se u zakup 


- KONTINUIRANO VODEĆI BRIGU O NAŠIM GRAĐANIMA KOJIMA JE 
ZBOG NJIHOVE LOŠE SOCIJALNO-EKONOMSKE SITUACIJE POTREBNA 
POMOĆ ZAJEDNICE, NASTAVLJAMO S PROVOĐENJEM GRADSKIH 
SOCIJALNIH PROGRAMA I PRUŽANJEM POMOĆI KROZ AKTIVNOSTI 
KOJE DOPRINOSE UBLAŽAVANJU POSLJEDICA SITUACIJE U KOJOJ SE 
NALAZE, PORUČIO JE GRADONAČELNIK MARIJAN ŠKVARIĆ PRIGODOM 
POTPISIVANJA UGOVORA. 


Gradskom društvu Crve- 
nog križa Ivanec od strane 
Grada Lepoglave daje, i to 
bez naknade, poslovni pro- 
stor u nekadašnjoj zgradi 


stare ambulante na Trgu 
prvog hrvatskog sveučilišta 
u kojem će biti otvorena 
socijalna samoposluga u 
Lepoglavi. 


HVALA VATROGASCIMA 

Radni sastanak sralanačelnika Marijana Škva- 
rića i predstavnika gradskih komunalnih službi 
s predstavnicima vatrogasnih društava s grad- 
skog područja 


Svi sudionici sastanka 
složili su se da je paljenje 
zapuštenih površina, kao 
rješenje za njihovo održa- 
vanje, neprihvatljivo te je 
donesen zaključak, uskla- 
đensazakonskim propisi- 
ma, da se spaljivati može 
jedino biljni otpad nastao 
kod čišćenja te da se za- 
puštene površine _ mogu 
spaljivati jedino u rijetkim 
slučajevima propisanima 
zakonom. O spaljivanju 
je potrebno obavijestiti 
vatrogasnu postrojbu sa 
svog područja koja neće 
izlaziti na teren već će biti 
u kona za i da 


vatra izmakne kontroli. 

- Izlasci na kontroli- 
rana spaljivanja zapušte- 
nih površina za sobom 
povlači veliko trošenje 
materijalnih resursa, uni- 
štava se oprema, i što je 
najvažnije, traži veliki an- 
gažman vatrogasaca koji 
tako postaju čistači tuđih 
zapuštenih parcela. Pod- 
sjećamo da je riječ o do- 
brovoljnim vatrogascima 
koji također imaju svoje 
živote, poslove i obave- 
ze te nije u redu da budu 
angažirani na održavanju 
tuđih parcela, naveli su 
vatrogasci. 

USLUGE LOGOPEDA 


Usluge logopeda na području Grada Lepoglave 
za djecu predškolske dobi bit će znatno jeftinije 


Grad Lepoglava i u 
ovoj će godini sufinan- 
cirati korištenje usluga 
logopeda za djecu s go- 
vorno-jezičnim poteško- 
ćama predškolske dobi i 
tako nastaviti s provođe- 
njem projekta kojim je 
do sada bilo obuhvaćeno 
30-ak djece s gradskog 


područja. 

U okviru navedenog 
projekta Grad Lepoglava 
s 200 kuna sufinancira 
provođenje = logopedske 
dijagnostike te u iznosu 
od 100 kuna uslugu same 
logopedske terapije. Za tu 
je namjenu osigurano je 
50.000 kuna. 


- PROJEKTOM SMO OBUHVATILI DJECU PREDŠKOLSKE DOBI 
DOK BI ZA OSNOVNOŠKOLCE POTPORU TREBALA OSIGURATI 
VARAŽDINSKA ŽUPANIJA KAO OSNIVAČ OSNOVNIH ŠKOLA, 
ISTAKNUO JE GRADONAČELNIK ŠKVARIĆ. 


ZAŠTITA OKOLIŠA 


Grad Lepoglava 
medu prvim kreće 
S prikupljanjem 
otpadnog jestivog 
ulja iz kućanstava 


Potpisan ugovor s tvrtkom Bio-goriva koja će 
voditi brigu o prikupljanju i zbrinjavanju ove 


vrste otpada 


Na području Grada 
uskoro će biti postavlje- 
ne kante za prikupljanje 
navedene vrste otpada u 
koje će građani moći se- 
lektivno odlagati korište- 
no ulje za kuhanje te po- 
kvareno jestivo ulje kojem 


je istekao rok trajanja. Su- 
kladno procjenama, bit će 
postavljene dvije kante za 
prikupljanje otpadnog je- 
stivog ulja - jedna u Lepo- 
glavi, a druga u Žarovnici. 
Po potrebi, bit će postav- 
ljeni i dodatni spremnici. 


NEE DOPUŠTENO. 
O 


IZ GRADA 


ČUVANJE TRADICIJE 


hepoglavski 


GRADSKI LIST 


Održana je redovna izborna Skupština kuburaške udruge Glasna kubura iz Kamenice 


50-ak članova, koliko ih 
Udruga broji, na Skupštini 
je izabralo novo vodstvo. Za 
predsjednika Udruge  iza- 
bran je Stjepan Kapustić, za 
njegova zamjenika Ivan Ma- 
vrek, za zapovjednika Ne- 
ven Patrčević, za zamjenika 
zapovjednika Davor Belić, 
za tajnika Goran Slavinec, a 
za blagajnika Mladen Šan- 
talab. Podršku radu Udru- 
ge, koja će i u narednom 
razdoblju čuvati tradiciju i 
promovirati vlastiti kraj te 
nastaviti obilježavati svet- 


MEĐUNARODNA SURADNJA 


kovine i važnija događanja 
na gradskom području, na 


Skupštini je dao gradonačel- 
nik Marijan Skvarić. 


Predstavnici Turske 
agencije za suradnju i 
koordinaciju u Lenoglavi 


Predstavnici Turske agencije za suradnju i koordinaciju, predvođeni koordi- 
natoricom -atašeom zagrebačkog Ureda TIKA-e Sedefom Bulut, boravili su u 


Lepoglavi 


Povod dolasku u Lepo- 
glavu bio je dogovor o pro- 
vedbi projekata lepoglavskih 
udruga za koje je TIKA iska- 
zala interes da ih financijski 
podupre. Uz posjetu grad- 
skoj upravi, gdje su se sastali 
s predsjednikom Gradskog 


vijeća Hrvojem Kovačom, 
predstavnici TIKA-e sastali 
su se u Lepoglavi i s pred- 
stavnicima organizacija 
civilnog društva kojima će 
financijski pomoći u realiza- 
ciji njihovih projekata. Riječ 
je o projektima Nezavisne 


udruge mladih (uređenje 
centra za mlade), Dijabetič- 
kog društva Lepoglava (na- 
bavka medicinskih uređaja) 
i Agro-turističkog klastera 
Lepoglava (nabavka stroja 
za izradu sokova i nabavka 
prezentacijskih štandova). 


kepoglavski 


GRADSKI LIST 


ODLUKOM VLADE REPUBLIKE HRVATSKE 


Pravo na pomoć ostvarilo je 12 OPG-a s gradskog područja 


Odlukom Vlade Repu- 
blike Hrvatske o dodjeli 
sredstava pomoći za ubla- 
žavanje i uklanjanje poslje- 
dica prirodnih nepogoda 
nastalih u 2021. godini, 
obiteljskim — poljoprivred- 
nim gospodarstvima s po- 
dručja Grada Lepoglave, 
koji su prijavili štete nasta- 
le uslijed prošlogodišnjeg 
mraza, dodijeljeno je uku- 
pno 8.335,72 kuna pomoći 
za ublažavanje posljedica 
tom prigodom nastale šte- 
te. Pravo na pomoć ostva- 
rilo je 12 OPG-a s gradskog 
područja kojima je Grad 
Lepoglava isplatio dospjelu 
pomoć u visini definiranoj 
odlukom Vlade Republike 
Hrvatske. 

Podsjećamo, nakon po- 
jave mraza u travnju 2021. 
gradsko je povjerenstvo 


izašlo na teren te procije- 
nilo nastalu štetu temeljem 
koje je gradonačelnik za- 
tražio proglašenje prirod- 
ne nepogodne za područje 
Grada Lepoglave. Podatke 
o prijavljenoj šteti Grad 
Lepoglava proslijedio je 
županijskom povjerenstvu 
koje je podatke prikupljene 
na razini cijele Varaždin- 
ske županije pak dostavilo 


MREŽA ZA AKTIVACIJU MLADIH 


Lokalna rasprava 
»neneracija koja dolazi“ 


Dotaknute su teme zapošljavanja, stipendija te odnosa obrazovnog sustava s 


tržištem rada 


Lokalna rasprava ,Ge- 
neracija koja dolazi“, koja je 
održana u Lepoglavi, dio je 
projekta ,Mreža za aktivaci- 
ju mladih“, a organizirana je 
s ciljem provedbe konzulta- 
cija kroz dijalog s mladima, 
organizacijama civilnog 
društva koje rade s mladima 
i donositeljima odluka na 
temu zapošljavanja mladih. 
Nakon Zaboka i Pregrade, a 
prije Čakovca, Lepoglava je 
bila jedna od lokacija za lo- 
kalnu raspravu. 

- Kako je navedeno od 
HZZ-a, posla ima, ali je ci- 
jena rada i dalje izuzetno 
niska zbog čega se i doga- 
đaju ekonomske migracije. 


Neusklađenost obrazovnog 
sustava s tržištem rada po- 
seban je problem koji se ne 
rješava, a predrasude prema 
obrtničkim zanimanja sve 
su izraženije. Stipendije mo- 


IZ GRADA 


državnom — povjerenstvo. 
Na temelju tih podataka 
Vlada Republike Hrvatske 
donijela je odluku o dodjeli 
sredstava pomoći za ubla- 
žavanje i uklanjanje poslje- 
dica mraza. Riječ je o gore 
navedenom iznosu koji je 
isplaćen OPG-ovima koji 
su, za razliku od fizičkih 
osoba, imali pravo zatražiti 
nadoknadu štete. 


gu olakšati stjecanje potreb- 
nih znanja i kvalifikacija, ali 
još uvijek ne mogu garanti- 
rati zapošljavanje u lokalnoj 
zajednici, naveo je Hrvoje 
Kovač. 


USKRSNICE 

Umirovljenike s područja Grada Lepoglave i ove 
su godine razveselile gradske uskrsnice 


Grad Lepoglava je 
povodom uskrsnih blag- 
dana umirovljenicima s 
gradskog područja, čija je 
mirovina manja ili jedna- 
ka iznosu od 2.000 kuna, 


a od ove godine i korisni- 
cima nacionalne naknade 
za starije osobe, isplatio 
prigodni uskrsni novčani 
dar odnosno uskrsnicu i 
to u iznosu od 200 kuna. 


NASTAVLJAMO S ISPLATOM PRIGODNIH NOVČANIH 
DAROVA POVODOM BOŽIĆNIH I USKRSNIH BLAGDANA 
UMIROVLJENICIMA LOŠIJEG IMOVINSKOG STATUSA. ŽELIMO 
IM TAKO ULJEPŠATI BLAGDANE. DIO JE TO GRADSKE POMOĆI 
NAJUGROŽENIJIM SKUPINAMA NAŠIH GRAĐANA O KOJIMA 
VODIMO KONTINUIRANO BRIGU., PORUČIO JE GRADONAČELNIK 
MARIJAN ŠKVARIĆ. 


NA ZAHTJEV GRADA LEPOGLAVE 


Na parkiralištima kod starog i novog groblja u 
Lepoglavi postavljene su nadzorne kamere 


Riječ je o četiri nad- 
zorne kamere koje “po- 
krivaju" parkirni prostor 
te jednoj kojom se snima 
prostor ispred mrtvačni- 
ce na novom groblju. Na 
zahtjev Grada Lepoglave 
tvrtka Ivkom, koja uprav- 
lja grobljima na gradskom 


području, postavila je 
nadzorne kamere. Kame- 
re su postavljene s namje- 
rom sprječavanja provala 
u automobile odnosno 
kako bi u slučaju provale 
policiji bilo olakšano pro- 
nalaženje počinitelja. 

ULAGANJA 


ZNAČAJNA ULAGANJA U IZGRADNJU | ODRŽAVANJE KOMUNALNE INFRASTRUKTURE 


Ulaganja vrijedna 14 milijuna kuna, projekt aglomeracije mora ići dalje 


hepoglavski 


GRADSKI LIST 


kepoglavski 


GRADSKI LIST 


ULAGANJA 

Početkom godine održan je sastanak gradonačelnika Grada Lepoglave s predsjednicima gradskih mjesnih odbora 


Tijekom sastanka gra- 
donačelnik Marijan Škvarić 
upoznao je predsjednike 
mjesnih odbora s gradskim 
proračunom, = planovima, 
aktivnostima, programima 
i projektima koji se, s ciljem 
daljnjeg razvoja Grada Le- 
poglave, planiraju realizira- 
ti u 2022. godini. Predstav- 
ljajući gradski proračun, 
gradonačelnik Škvarić po- 
sebno je istaknuo značajna 
ulaganja u izgradnju i odr- 
žavanje komunalne infra- 
strukture vrijedna gotovo 
14 milijuna kuna. 

- Protekle smo godine 


realizirali sve započete pro- 
jekte tako da u ovoj godini 
krećemo s realizacijom no- 
vih komunalnih projekata 
za koje planiramo, u okviru 
Programa građenja ko- 
munalne infrastrukture, 
uložiti 9.7 milijuna kuna. 
Uskoro krećemo s otvara- 
njem prvih natječaja i to 
za modernizaciju neraz- 
vrstanih cesta. Planiramo 
uređenje devet novih dio- 


———————==| 
GOVOREĆI O KONTINUIRANIM 


ULAGANJIMA RAZVOJ 
KOMUNALNE INFRASTRUKTURE, 
KOJA SE NASTAVLJAJU 1 U OVOJ 

GODINI, NAGLAŠENO JE DA JE 
KOMUNALNA NAKNADA NA 
PODRUČJU GRADA LEPOGLAVE 
JEDNA OD NAJMANJIH U OKOLICI 
I DA TRENUTNO RAZINA NJENE 
NAPLATE DOSEŽE 80%. 


nica. Također, krenut ćemo 
i s raspisivanjem natječaja 
za sanaciju klizišta u Lepo- 
glavskoj Vesi, Purgi i Očuri 
te s natječajem za uređenje 
grobne kuće u Lepoglavi, 
istaknuo je gradonačelnik 
Škvarić. 

Istaknuto je ida ukupan 
iznos komunalne nakna- 
de ne pokriva ni troškove 
javne rasvjete na godišnjoj 
razini odnosno da su inve- 
sticije znatno veće u odno- 
su na sredstva prikupljena 
kroz komunalnu naknadu 
koju plaćaju građani. I da- 
lje, istaknuto je na sastan- 


ku, postoji problem neevi- 
dentiranih kuća za odmor. 


PREDSJEDNICI MJESNIH ODBORA 
INFORMIRANI SU O RAZLOZIMA 
POSKUPLJENJA ODVOZA OTPADA 
TE SU UPOZNATI S MJERAMA 
KOJE GRAD LEPOGLAVA 
PROVODI KAKO BI ODREĐENIM 
KATEGORIJAMA GRAĐANA 
POMOGAO U SMANJENJU 
TROŠKOVA ZBRINJAVANJA 
OTPADA. RIJEČ JE O MJERAMA 
PLAĆANJA ODVOZA STARAČKIM 
DOMAĆINSTVIMA OD STRANE 
GRADA LEPOGLAVE TE PLAĆANJA 
ZBRINJAVANJA PELENA. ZA 
PROVEDBU TE DVIJE MJERE 
GRAD IZDVAJA GOTOVO 100.000 


I dok je dio njih prijavljen i 
građani za njih plaćaju na- 

knadu, dio njih građani ni- 


su prijavili te, shodno tome, 
i ne plaćaju naknadu, a što 
je, složni su svi, neodrživo i 
mora se riješiti. 

- Za sva smo domaćin- 
stva na gradskom području 
nabavili spremnike za ot- 
pad tako da građani otpad 
mogu odvajati na kućnom 
pragu. Zbog toga smo uklo- 
nili spremnike za odvajanje 
otpada na javnim poviši- 
nama tzv. zelene otoke za 
kojima više nema potrebe, 
poručio je gradonačelnik 
ističući da je, prema izvje- 
šću IVKOM-a, postotak od- 
vajanja otpada na području 
Grada Lepoglave na razini 
18-19 %. 


- Uvjeren sam da gra- 
đani na području Grada 
Lepoglave otpad odvajaju u 
puno većoj mjeri, izrazio je 
gradonačelnik Škvarić sum- 
nju u točnost IVKOM-ovih 
podataka te najavio nadzor 
odvoza otpada i provjeru 
postupaka kojima IVKOM 
dolazi do ovakvih rezulta- 
ta. Kad je o IVKOM-u riječ, 
nazočni na sastanku izrazili 


- POTREBAN NAM JE ONAJ 


DOBAVLJAČ VODE KOJI ĆE MOĆI 
GARANTIRATI REALIZACIJU 
PROJEKTA AGLOMERACIJE 

KOJI SE DO SADA NIJE MOGAO 
PROVODITI JER JE ZAKONOM 
ODREĐENO DA NA PODRUČJU 
AGLOMERACIJE MORA BITI 
JEDAN DOBAVLJAČ. MI NA 
NAŠEM PODRUČJU IMAMO 
TRI DOBAVLJAČA I ZBOG 
TOGA SE, ZA RAZLIKU OD SVIH 
DRUGIH PODRUČJA, PROJEKT 
AGLOMERACIJE GRADA 
LEPOGLAVE NE PROVODI. NE 
REALIZIRAMO LI TAJ PROJEKT, 
U BUDUĆNOSTI NAS OČEKUJU 
VELIKE KAZNE KOJE JE ZA 
ONE KOJI NEMAJU IZGRAĐEN 
SUSTAV AGLOMERACIJE 
PROPISALA EUROPSKA UNIJA, 
PORUČIO JE GRADONAČELNIK 
ŠKVARIĆ. TAKOĐER, 
PRIJETI NAM OPASNOST DA 
OSTANEMO BEZ INVESTICIJE 
OD OKO 100 MILIJUNA KUNA 
I GRAĐANI MOGU OSTATI BEZ 
KANALIZACIJE, NADODAO JE 
GRADONAČELNIK. 


VAŽNO JE NAGLASITI I POTPORE 


ZA MLADE OBITELJI KOJIMA SE 
ŽELI POMOĆI OKO IZGRADNJE 1 
OPREMANJA PRVE NEKRETNINE 
KAO GLAVNOG PREDUVJETA 
OSTANKA U LEPOGLAVI, A BITNA 
SU | ULAGANJA U UREĐENJE 
KOMUNALNE INFRASTRUKTURE 1 
IZGRADNJU CESTA, NOGOSTUPA 
I DRUGIH ZAHVATA ZBOG 
KOJIH JE LEPOGLAVA SREDINA 
S RAZVIJENOM KOMUNALNOM 
INFRASTRUKTUROM. 


su nezadovoljstvo održava- 
njem groblja, a ponovno je 
aktualiziran problem vre- 
mena održavanja sprovoda. 

Razgovaralo se i o ak- 
tualnostima vezanima za 


vodoopskrbu na području 
Grada Lepoglave. Grado- 
načelnik Škvarić ponovno 
je istaknuo da je Vlada RH 
ta koja je donijela odluku 
uredbu o vodoopskrbnim 
područjima. 

- Govoreći na ovom 
sastanku o tvrtki IVKOM 
uglavnom smo svi izražava- 
li nezadovoljstvo njihovim 
radom. Kapaciteti IVKOM-a 
nisu na razini koja može ga- 
rantirati realizaciju jednog 
takvog projekta kao što je 
projekt aglomeracije. Tako - 
đer, ulaganja IVKOM-a na 
području Grada Lepoglave 
gotovo i nema. Zbog svega 


toga je prisutna dodatna 
sumnja da navedena tvrt- 
ka može uspješno provesti 
projekt aglomeracije Grada 
Lepoglave, zaključio je gra- 
donačelnik Škvarić. 

Grad Lepoglava prepo- 
znao je važnost ulaganja u 
društvenu i gospodarsku 
infrastrukturu kao nužan 
preduvjet razvoja, stoga 
će i u narednom razdoblju 
prioritetno nastaviti s ula- 
ganjima u obrazovanje kao 
pokretačku snagu razvoja, 
s ciljem da postane konku- 
rentna sredina koja svojim 
građanima osigurava viso- 
ku kvalitetu života i rada. 


Cilj je u 2022. godini 
očuvati postojeću finan- 
cijsku stabilnost gradskog 
proračuna koji iznosi vi- 
še od 40 milijuna kuna i 
izvršenje svih planiranih 
investicija. Postojeće gos- 
podarske prilike uvjetuju 
kako visinu proračuna, tako 
i mogućnosti financiranja, 
ali usprkos tome i u 2022. 
godini zadržava se posto- 
jeći standard financiranja 
javnih potreba (sufinan- 
ciranje nabave udžbenika 
i radnih bilježnica, prije- 
voza učenika, produženog 
boravka u školi, logopeda, 
troškova stanovanja i ogrje- 
va, naknada roditeljima za 
novorođenčad, jednokrat- 
ne novčane pomoći, potpo- 
re umirovljenicima, itd.). 


Drage sugrađanke i sugrađani, vjerujemo kako ćete 
kroz Proračun u malom saznati više o mogućnostima i ob- 
vezama financiranja iz gradskog proračuna te da možemo 
zajedno kroz vaše prijedloge usmjeriti proračunska sred- 
stva za dobrobit svih građana ovog grada. 

Inače, Gradsko vijeće Grada Lepoglave je na 5. sjedni- 
ci održanoj 22. prosinca 2021. godine prihvatilo prijedlog 
proračuna Grada Lepoglave za 2022. godinu u iznosu od 
42.279.626 kuna. Sjednica je zbog trenutne epidemiološ- 
ke situacije, a u skladu s propisanim mjerama zaštite od 
virusa COVID-19 te zbog bolesti dijela vijećnika, održana 
elektronskim putem. Glasalo se putem elektroničke pošte, 
a pristupilo mu je svih 13 članova Gradskog vijeća od kojih 
je njih 11 glasalo za prijedlog proračuna za 2022. godinu 
dok su protiv prijedloga proračuna glasala dva vijećnika. 

Uz proračun za 2022. godinu i projekcije za 2023. i 
2024. godinu te prijedlog Programa javnih potreba Gra- 
da Lepoglave za 2022. godinu, Vijeće je s većinom od 11 
glasova prihvatilo i 1. prijedlog izmjena i dopuna prora- 
čuna Grada Lepoglave za 2021. godinu. Tim je izmjena- 
ma proračun za 2021. godinu smanjen za 7.193.435 kuna 
odnosno 19.9 %. Ukupni prihodi proračuna manji su za 
8.333.062 kune, dok su ukupni rashodi planirani u iznosu 
manjem za 7.193.435 kuna. 

Proračun u malom predstavlja sažetak Proračuna Gra- 
da, te na jednostavan i svima razumljiv način u kratkim 
crtama predstavlja planove i aktivnosti Grada Lepoglave 
u svezi korištenja proračunskih sredstava. On predstavlja 
idejni koncept prezentacije dokumenta, model odnosa s 
javnošću, sredstvo komunikacije s građanima, te test tran- 
sparentnosti gradske uprave prema svojim građanima. 

OBJEKT “STARE AMBULANTE" U LEPOGLAVI 


Besplatan 
gradski prostor za 
rad lepoglavskih 


Udruzi PA.S. Lepo- 
glava dodijeljen prostor 
od gotovo 50 kvadratnih 
metara 

Objekt “stare ambu- 
lante" u Lepoglavi, koji se 
do prije nekoliko godina 
koristio za potrebe održa- 
vanja čipkarskih festivala, 
do daljnjeg će moći kori- 
stiti organizacije civilnog 
društva. Naime, Grad Le- 
poglava je odlučio prena- 
mijeniti njegovu funkciju 


HVALA HGSS-U 


te je raspisao natječaj za 
dodjelu slobodnih grad- 
skih prostora koji se nala- 
ze u navedenom objektu 
na besplatno korištenje 
udrugama. Tako je, nakon 
provedenog javnog natje- 
čaja, udruzi PA.S. Lepo- 
glava dodijeljen prostor 
od gotovo 50 kvadratnih 
metara koji će članovi ove 
aktivne lepoglavske udru- 
ge besplatno koristiti u 
naredne tri godine. 


Grad Lepoglava 
sufinancira rad 


Aktivnosti Hrvatske gorske službe spašavanja 
izuzetno su važne za sigurnost građana 


Grad Lepoglava i ove 
će godine sufinancirati 
troškove pripravnosti i 
održavanje spremnosti te 
redovite djelatnosti _Hr- 
vatske gorske službe spa- 
šavanja Stanice Varaždin. 
Ugovor, temeljem kojeg 
se rad varaždinske Sta- 
nice HGSS-a financira s 
15.000 kuna, u Lepoglavi 
su potpisali gradonačel- 


.. 


nik Grada Lepoglave Ma- 
rijan Škvarić i pročelnik 
Hrvatske gorske službe 
spašavanja Stanice Varaž- 
din Mario Musulin. 

- Suradnja s Gradom 
Lepoglavom primjer 
dobre prakse suradnje 
HGSS-a s jedinicama lo- 
kalne samouprave, naveo 
je pročelnik Mario Mu- 
sulin. 


INTERVJU 


hepoglavski 


GRADSKI LIST 


NUM je pravi BOOM 
u Lepoglavi! 


Nezavisna udruga mladih je zamišljena kao udruga mladih ljudi čitave lepo- 


glavske regije 


Bok ekipo, prateći vaše 
aktivnosti može se uočiti 
kako kod vas nikada nije 
dosadno... red projekata, 
red zabave, red edukacija... 
trenutno ste pozitivni na 
koje aktivnosti? 

Od projekata nam je tu 
nekako na prvom mjestu 
Erasmus+ program, odno- 
sno akreditacija koja nam je 
odobrena za ključnu aktiv- 
nost 1 u sklopu programa, 
a čime je NUM odmah na 
prvom roku postao jedna od 
7 akreditiranih organizacija 
za ovu ključnu aktivnost u 
RH. Tu je još jedan projekt u 
sklopu Erasmus+ programa 
koji nije u sklopu akredita- 
cije, a bavi se temom igrifi- 
kacije (gamification) u radu 
s mladima, koji je na ras- 
poredu u svibnju. Zaštitnici 
privatnosti projekt je kojeg 
financira Fond za aktivno 
građanstvo, a surađujemo i 
s Turskom agencijom za su- 
radnju i koordinaciju (TIKA) 
koja za fokus ima uređenje 
prostora i dodatno oprema- 
nje. Jedna smo od korisnica 
Institucionalne podrške Na- 
cionalne zaklade za razvoj 
civilnog društva, aktivno se 


radi na projektu “Lepoglava 
na otvorenom" koji financira 
Grad Lepoglava i ove godine 
je u planu dovršavanje rado- 
va i uređenje i obnova šet- 
nice na lepoglavskom djelu 
Ivančice u sklopu projekta 
“Samo prirodno". U nizu do- 
brih vjesti koje primamo 
gotovo svakodnevno, valja 
naglasiti kako smo, nakon 
predaje izvještaja za projekt 
Who you gonna call? Youth 
workers! koji je izvrsno ocje- 
njen, prema komentarima 
iz izvješća, ovim projektom 
izabrani kao primjer dobre 
prakse u sklopu Erasmus+ 
programa. Kao šlag na tor- 
tu, osim projekata, u svib- 
nju nas očekuje i “veliki" 20 
rođendan, pa čujemo da se 
sprema neki party u gradu 
(smijeh)! 

Erasmus+ program sti- 
gao je u Lepoglavu - gleda- 
jući vaše slike s fejsa čovjek 
stekne dojam kako se tu do- 
bro jede, pije i zabavlja, no, 
stvar je ipak ozbiljnija, zar 
ne... 

Naši Erasmusovci su se u 
Lepoglavi za sigurno dobro 
zabavili, posjetili su Gave- 
znicu, tražili su Ahate, pogle- 


dali čipku i dobro se najeli u 
našem restoranu u kojem su 
upoznali i naše zatvorenike 
koji su ih posebno oduševili. 
Glavna misija ovog posjeta 
bila prezentirati _sudioni- 
cima rad s mladima naše 
lokalne zajednice i vidjeti 
kako mladi grade bolju bu- 
dućnost za sebe, kod sebe 
doma. 

Koga sve primate u 
udrugu, postoje li neki spe- 
cifični uvjeti — naprimjer; 
uvjet da igra super Beer Po- 
ng je zasigurno jedna od od 
njih? 

Beer Pong, Ping Pong, 
društvene,  plejku, pjeva, 
pleše, itd. Šalimo se, otvo- 
reni smo za apsolutno sve 
ljude dobre volje koji žele ili 
uživati u našim aktivnosti- 
ma, ili se neformalno edu- 
cirati, ili koristiti prostor ili 
sudjelovati na Erasmusima, 
na neki način doprinijeti 
svojoj lokalnoj zajednici i sl. 
Svaka osoba starija od 15 go- 
dina može postati članom i/ 
ili volonterom, što uključuje 
cijeli spektar sudjelovanja 
na aktivnostima među ko- 
jima svatko može pronaći 
nešto za sebe. 


kepoglavski 


GRADSKI LIST 


17 GODINA ZA REDOM 


Grad Lepoglava svoju budućnost temelji na mladim i obrazovanim ljudima 


OBRAZOVANJE 


Pravo na gradske stipen- 
dije za tekuću akademsku 
godinu ostvarilo je ukupno 33 
studenata koji su s Gradom 
Lepoglavom 19. ožujka potpi- 
sali ugovore o stipendiranju. 

- Grad Lepoglava svoju 
budućnost temelji na _mla- 
dim i obrazovanim ljudima, 
a upravo vi spadate u tu sku- 
pinu građana koja će svojim 
znanjem i stručnošću imati 
prigode pridonijeti daljnjem 
razvoju našeg grada. Na vama 
je samo da učite i uspješno 
završite ovu akademsku go- 
dinu., poručio je dobitnicima 
gradskih stipendija gradona- 
čelnik Marijan Škvarić pod- 


INFOKUP 2022 


GRADSKA STIPENDIJA PUNO MI ZNAČI BUDUCI DA JE NAMA STUDENTIMA 
SVAKA LIPA IZUZETNO VAZNA. OMOGUCIT CE MI DA NABAVIM NEKE 
STVARI POTREBNE ZA STUDIRANJE BEZ DA TRAZIM POMOĆ RODITELJA, 
A POKRIT CE MI 1 DIO TROŠKOVA PUTOVANJA NA FAKULTET., ISTAKNUO 
JEMARIN SASKO, STUDENT FAKULTETA ORGANIZACIJE I INFORMATIKE U 
VARAŽDINU I JEDAN OD DOBITNIKA GRADSKE STIPENDIJE. 


sjetivši da Grad Lepoglava već 
17 godina za redom gradskim 
stipendijama podupire stu- 
dente na njihovom putu stje- 
canja akademske titule. 
Čestitke gradskim stipen- 
distima uputio je i predsjed- 
nik Gradskog vijeća Hrvoje 
Kovač istaknuvši pri tom za- 
dovoljstvo što se svake godine 
na svečanosti potpisivanja 
stipendija mogu vidjeti novi 


studenti što je, istaknuo je, za- 
log za budućnost. 

Od ukupno 33 stipendije, 
28 stipendija dodijeljeno je 
temeljem socijalno-ekonom- 
skog statusa, a pet po osnovi 
uspjeha i postignuća tijekom 
studiranja. Studenti koji su 
potpisali ugovore o stipendi- 
ranju ostvarili su pravo na sti- 
pendiju u iznosu od 700 kuna 
mjesečno. 


županijsko natjecanje iz 
informatike 


Učenici Osnovne škole Ante Starčević iz Lepoglave ostvarili odlične rezultate | 


Županijsko natjecanje iz 
Informatike - Infokup 2022 
održano je 11. ožujka 2022. 
godine u II. OŠ Varaždin. 
Učenici Osnovne škole Ante 
Starčević iz Lepoglave koji 
su se plasirali u kategoriji Al- 
goritmi - LOGO ostvarili su 
odlične rezultate - mentori- 
ca je Nevenka Harjač. 

Iskra Županić, 7. b - 1. 
mjesto; Luka Botković, 6.b 
- 1. mjesto; Marin Ferk, 6.a - 
2. mjesto; Luka Baniček, 6.a 
- 3. mjesto 

Čestitamo! 


KAMENICA 

Sudjelovali su učenici 5. i 6. razreda i učiteljice 
Mirjana Sambolec i Andrea Krnic Kišiček 


U Osnovnoj školi 
Ivana Rangera u Kame- 
nici obilježili su se Dani 
hrvatskoga jezika. Su- 
djelovali su učenici 5. i 
6. razreda i učiteljice hr- 
vatskog jezika Mirjana 
Sambolec i Andrea Krnic 
Kišiček. Učenici su rje- 
šavali rebuse, lektorirali 
tekstove, = transliterira- 
li glagoljicu, izrađivati 
straničnike na glagoljici, 
za anglizme pronalazili 
riječ na hrvatskom stan- 
dardnom jeziku, prouča- 
vali su najčešće jezične 
pogreške te samostalno 
prezentirali radove. Uče- 


nici su odradili i projektni 
zadatak: “Pronađi jezične 
pogreške“ u kojem su kri- 
tički pristupili pravopi- 
snoj upotrebi hrvatskoga 
jezika u javnosti. Dani 
hrvatskoga jezika slave se 
od 1997. godine i ovom se 
manifestacijom želi ista- 
knuti važnost očuvanja 
materinskoga jezika, svih 
njegovih narječja i dijale- 
kata te upoznati javnost 
s bogatom hrvatskom 
jezičnom baštinom i sjaj - 
nom jezičnom poviješću. 
Održava se svake godine 
u ožujku, od 11. do 17. 
ožujka. 

KULTURA hepoglavski 


GRADSKI LIST 


VII. MEĐUNARODNA IZLOŽBA 


hepoglavski IZ GRADA 


GRADSKI LIST 


SJEĆANJE 

POVIJEST GRADA 


Učenici novinarske grupe lepoglavske osnovne 
škole poslušali su predavanje o vrijednoj ostav- 
štini lepoglavskih pavlina 


Saznali su pritom 
o vrijednim knjigama, 
rukopisima, notnim za- 
pisima, te izvanrednom 
slikarskom umijeću nekih 
od članova pavlinskog re- 
da. Seminar pavlinskog 
reda osnovan je 1503. go- 
dine, a 1582. godine pre- 
Tasta u prvu javnu gimna- 
ziju u Hrvatskoj. 1656. 
godine započinje s radom 
studij filozofije, a kasnije i 
teologije, da bi 1674. godi- 
ne pavlini dobili i dozvo- 
lu za dodjelu doktorata. 
Tako je Lepoglava stekla 
status prvog hrvatskog 
sveučilišta, a smatra se da 
je u Lepoglavi obranjeno 
oko 75 doktorskih diser- 


DJEČJI VRTIĆ LEPOGLAVA 


tacija. 

Vidjeli su i originalan 
Gazophylacium iz 1740. 
godine, prvo izdanje ti- 
skano u  Vitezovićevoj 
tiskari u Zagrebu, te ga 
usporedili s pretiskom iz 
1998. godine, koji je vjerna 
kopija kako po fontu tako 
i po kvaliteti papira na ko- 
jem je otisnut. Saznali su i 
o neprocjenjivom kultur- 
nom i povijesnom blagu 
koje je završilo izvan gra- 
nica naše zemlje nakon 
ukidanja pavlinskog reda 
1786. godine a koje se, na- 
žalost, zbog proteka vre- 
mena ne može potraživati 
od današnjih vlasnika. 


Regionalna smotra projekata 


Dječji vrtić “Lepogla- 
va" sudjelovao je na regi- 
onalnoj smotri projekata 
u području nacionalnog 
programa odgoja i obra- 
zovanja za ljudska prava i 
demokratsko građanstvo 
sa projektom pod nazi- 


vom “Sretna djeca". Time 
je uspješno prezentiran 
rad vrtića, a projekt se 
odvijao u starijoj skupini 
pod vodstvom simpatič- 
nih odgojiteljica Sabine 
Kolačko i Svjetlane Hoj- 
sak. 


Mirko Bajsić - “UNIVERSO DA ALMA 
INGENUA' 2022 


Umjetnička galerija Naif & Studio Angela Angela Gomes - 02. - 31. svibnja 2022. 


likovni 


Lepoglavski 
umjetnik Mirko Bajšić pred- 
stavit će svoje radove na 
Međunarodnom bijenalu 
suvremene umjetnosti gra- 
da Varalla. Njegovi su rado- 
vi nagrađivani s nekoliko 
važnih nagrada i priznanja, 
potvrđujući ga kao jednog 


EXPO 2020 


od najvažnijih živih pred- 
stavnika naivne umjetnosti 
u svijetu. Mirko Bajsić sa- 
mouki je slikar koji je, nakon 
što je s 15 godina napustio 
Lepoglavu i otišao s majkom 
u Njemačku, u kojoj i danas 
Živi, počeo slikati sljedeći 
put hrvatskih slikara naive 


iz Hlebina. Svoje radove do 
sada je publici predstavio 
na 30-ak izložaba održanih 
u Italiji, Njemačkoj, Španjol- 
skoj, Belgiji, Češkoj, Poljskoj, 
Izraelu, Tajvanu i Hrvatskoj. 
U domovini je, uz Lepogla- 
vu, izlagao još samo u Zagre- 
bu, Koprivnici i Hlebinama. 


Lenoglavska činka na izložbi 


EXPO 2020 u Dubaiju 


Turistička zajednica Varaždinske županije odabrala lepoglavsku čipku da pred- 
stavlja Varaždinsku županiju 


U okviru predstavlja- 
nja Republike Hrvatske na 
Svjetskoj izložbi EXPO 2020, 
koja se od 1. listopada 2021. 
do 31. ožujka 2022. održa- 
vala u Dubaiju, posjetitelji 
hrvatskog paviljona imali su 
prigodu vidjeti i lepoglavsku 
čipku. Naime, Turistička za- 
jednica Varaždinske župa- 
nije upravo je lepoglavsku 
čipku odabrala da pred- 
stavlja Varaždinsku župani- 
ju na ovoj najposjećenijoj 
svjetskoj izložbi koju će u 


LEPOGLAVSKA ČIPKA IZLOŽENA JE 
U DIJELU HRVATSKOG PAVILJONA 
U KOJEM SU PREDSTAVLJENI 
SUVENIRI TURISTIČKIH ZAJEDNICA 
SVIH HRVATSKIH ŽUPANIJA. 


l m > 
Dubaiju, očekivanja su orga- 
nizatora, posjetiti više od 25 
milijuna posjetitelja. 

- Sretni smo što upravo 
lepoglavska čipka, koja se 
nalazi na UNESCO-vom po- 
pisu nematerijalne kulturne 
baštine, predstavlja hrvatsko 
nasljeđe i našu Županiju na 


tako važnoj svjetskoj izložbi. 
Svojom ljepotom i jedinstve- 
nošću zasigurno će privući 
pažnju kao što to uvijek čini, 
a što ona u svakom pogle- 
du i zaslužuje., poručila je 
direktorica ureda Turističke 
zajednice Grada Lepoglave 
Ljubica Dubovečak. 


29 godina od pogibije 
Dragutina Naglaša 


Odana je počast polaganjem vijenaca, paljenjem svijeća i molitvom na grobu te 


kod spomen obilježja 


Bojnik Dragutin Naglaš 
Kume iz Lepoglave heroj je 
Domovinskog rata. O njego- 
vom herojstvu neprekidno 
govore suborci koji su se i 
ove godine, na 29. godišnji- 
cu njegove pogibije, stigli u 
Lepoglavu kako bi mu se, 
zajedno s članovima Dra- 
gutinove obitelji te _pred- 
stavnicima braniteljskih 
udruga, Ministarstva brani- 
telja i Grada Lepoglave, još 
jednom poklonili. O žrtvi i 
herojstvu bojnika Draguti- 
na Naglaš tom su prigodom 


branitelji Hrvatske Lepo- 
glava Tomo Jakop, grado- 
načelnik Grada Lepoglave 
Marijan Škvarić, Jadranka 
Brekalo iz Ministarstva bra- 
nitelja, predsjednik Udruge 


IZBORNA SKUPŠTINA 


Crne Mambe Anđelko Viži- 
tin te Marijan Zajec Koze, 
autor biste Dragutina Na- 
glaša koji je istaknuo da je 
čast bilo izraditi bistu hero- 
ju Domovinskog rata. Oku- 
pljeni su nakon odavanja 


DRAGUTIN NAGLAŠ POGINUO 
JE 11. VELJACE 1993. U MJESTU 
BAZDARICI KOD NOVIGRADA. 
BIO JE PRIPADNIK 1. PJESACKE 
BOJNE “CRNE MAMBE" 2. 
GARDIJSKE BRIGADE KOJA JE KOD 
NOVIGRADA VODILA ZESTOKE 
BORBE SA SRPSKIM AGRESOROM 
KOJI JE ŽELIO OKUPIRATI 
PROSTOR ZADARSKOG ZALEĐA IZ 
KOJEG JE ISTJERAN OPERACIJOM 
“MASLENICA". 


počasti Dragutinu Naglašu 
odali počast svim poginu- 
lim braniteljima s područja 
Grada Lepoglave - učinili su 
to kod spomen obilježja u 
Parku hrvatskih branitelja u 
Lepoglavi. 


UKRAJINSKE IZBJEGLICE STIGLE U LEPOGLAVU 


Pristiglim je Ukrajincima ponuđena sva po- 


trebna gradska pomoć 


Iz ratom zahvaćene 
Ukrajine u  Lepoglavu 
su stigle prve ukrajinske 
izbjeglice. Riječ je o njih 
desetak, uglavnom o maj- 
kama s djecom kojima 
je smještaj u Lepoglavi 
osigurala Varaždinska 
biskupija. Izbjeglice su 
smještene u prostoru ne- 
kadašnjeg župnog ureda 
gdje im je od strane lepo- 
glavske župe, Gradskog 
društva Crvenog križa 
Ivanec i njegovih volon- 
tera, Grada Lepoglave i 
gradskog Stožera civilne 
zaštite, kao i građana, 
pružena sva potrebna po- 
moć i podrška. 

- Grad Lepoglava pru- 
ža podršku Ukrajini na 
koju je izvršena agresija 
te izražava suosjećanje i 


solidarnost s ukrajinskim 
narodom koji, kao i mi 
prije tridesetak godina, 
proživljava veliku trage- 
diju pokazujući pri tom 
domoljublje i spremnost 
braniti svoju zemlju. Ne 
samo riječima podrške, 
Grad Lepoglava  spre- 
man je pomoći i prihva- 
tom izbjeglica za što smo 
dio društvenog prostora 
na gradskom području 
spremni prenamijeniti u 
smještajne = kapacitete., 
poručio je gradonačelnik 
Marijan Škvarić prigo- 
dom obilaska izbjeglica 
koje su stigle u Lepoglavu. 
Tom prigodom, uz riječi 
dobrodošlice i podrške, 
pristiglim je Ukrajincima 
ponuđena sva potrebna 
gradska pomoć. 


Održana izborna Skupština Udruge branitelji Hrvatske Lepoglava | 


Na Skupštini je posebno istaknuta potreba vođenja brige o živućim braniteljima, prije svega o njihovom zdravlju 


- Dužnost predsjednika 
vrlo je odgovorna i zahtjev- 
na, ali iznad svega časna 
zbog odnosa prema vama 
braniteljima koji ste najza- 
služniji za pobjedu u Do- 
movinskom ratu i za uspo- 
stavu slobodne i samostalne 
države Hrvatske. Pri tom, 
mnogi su branitelji svoje 
živote položili na oltar do- 
movine, a mnogi diljem hr- 
vatskih bojišta izgubili svoje 
zdravlje. Onako kako smo 
se borili u ratu s oružjem u 
ruci i pobjeđivali neprijate- 
lja, stvarajući slobodu i mir 
hrvatskom narodu, tako bi 
se i danas u miru trebali, s 


radom, primjenom zakona i 
demokracijom, boriti za us- 
postavu još boljeg i napred- 
nijeg društva hrvatskih gra- 
đana. Novo vodstvo Udruge 
činit će tim za ostvarivanje 
plana kojeg smo zacrtali, 


poručio je na održanoj iz- 
bornoj Skupštini Udruge 
branitelji Hrvatske Lepogla- 
va novoizabrani predsjednik 
Marijan Rihter. 

Uz izbor Marijana Rihte- 
ra za predsjednika Udruge 


BROJNE AKTIVNOSTI UDRUGA JE PROVELA U PARTNERSTVU 1 UZ 
POTPORU GRADA LEPOGLAVE KOJA 1U BUDUĆNOSTI NEĆE IZOSTATI, 
PORUČIO JE GRADONAČELNIK ŠKVARIĆ NAJAVIVŠI RJEŠAVANJE PITANJA 
NEDOSTATKA KVALITETNOG PROSTORA ZA RAD UDRUGE. OVOM PRIGODOM 
GRADONAČELNIK ŠKVARIĆ URUČIO JEUDRUZI VRIJEDAN POKLON - 
PRIJENOSNO RAČUNALO KOJE ĆE UDRUZI OMOGUĆITI JOŠ KVALITETNIJI RAD, 


branitelji Hrvatske Lepogla- 
va, članovi Skupštine, odr- 
žanoj 12. ožujka u Žarovnici, 
jednoglasno su za dopred- 
sjednike Udruge izabrali To- 
mu Jakopa i Željka Bračka. 
Za tajnika je izabran Zlatko 
Juren, za rizničara Milan 
Picek, a članove Vijeća Sre- 
ćko Školnik, Damir Zgre- 


bec, Mirko Druško, Ivan 
Kos i Stjepan Klas. Ispred 
Ministarstva obrane čestit- 
ke novoizabranom vodstvu 
te pohvale na provedenim 
aktivnostima u proteklom 
razdoblju članovima Udru- 
ge uputio je državni tajnik u 
Ministarstvu obrane Zdrav- 
ko Jakop. 

ULAGANJE U SPORT 


Grad Lepoglava 
u 2022. godini 
S 1.570.000 
kuna financira 
javne notrehe 
U SDOrtu 


Sa 770.000 kuna raspolagat će Zajednica 
sportskih udruga Grada Lepoglave 


Grad Lepoglava u 
2022. godini za provedbu 
sportskih aktivnosti i ra- 
zvoj sporta na gradskom 
području planira uložiti 
1.570.000 kuna. Naime, 
toliko je sredstava u pro- 
računu Grada Lepoglave 
namijenjeno za finan- 
ciranje javnih potreba 
u sportu. S dijelom toga 
iznosa, točnije sa 770.000 
kuna, raspolagat će Za- 
jednica sportskih udruga 
Grada Lepoglave koja će 
ih, što je utvrđeno ugo- 
vorom koji su 22. siječnja 
potpisali gradonačelnik 
Grada Lepoglave Marijan 
Škvarić i tajnik Zajednice 


sportskih udruga Grada 
Lepoglave Damir Ku- 
žir, koristiti za pokriva- 
nje troškova natjecanja, 
stručnog kadra, redovnu 
djelatnost, — održavanje 
sportskih objekata i osta- 
le materijalne troškove. 
Pri tom je ugovorom 
definirano da će se od 
tog iznosa, za pokriva- 
nje troškova natjecanja, 
a što obuhvaća plaćanje 
kotizacija, registraci- 
ja, liječničkih pregleda, 
sudačkih taksi i najma 
sportskih objekata, ko- 
ristiti 150.000 kuna, a za 
pokrivanje rada stručnog 
kadra 100.000 kuna. 


ZAHVALJUJEM GRADU LEPOGLAVI NA RAZUMIJEVANJU KOJE IMA ZA 
POTREBE SPORTA I SPORTASA, A KOJE PRATI I ZNATNO GRADSKO 
ULAGANJE U SPORT NA GRADSKOM PODRUCJU, PORUCIO JE 
TAJNIK ZAJEDNICE DAMIR KUZIR. 


SPORT 


LEPOGLAVA GRAD SPORTA 


hepoglavski 

Na svečanosti održanoj u lepoglavskom Domu kulture proglašeni su najbolji 
lepoglavski sportaši i klubovi u 2021. godini. 


Na kraju godine zbraja- 
ju se i analiziraju postignuti 
rezultati, pa tako i oni sport- 
ski. Pojedincima i kolektivi- 
ma čiji su rezultati bili bolji 
od ostalih, dodjeljuju se pri- 
znanja. Tako je i Zajednica 
sportskih udruga Grada Le- 
poglave, nastavljajući tradi- 
ciju nagrađivanja najboljih, 
dodijelila priznanja najbo- 
ljim sportašima i klubovima 
Grada Lepoglave. Najboljim 
sportašem Grada Lepoglave 
u 2021. godini proglašen je 
Dražen Posavec iz Kuglač- 
kog kluba Lepoglava. Posa- 
vec je u 2021. godini na ku- 
glačkom prvenstvu parova 
Varaždinske županije osvo- 
jio drugo mjesto te ekipno 
prvo mjesto na novogodiš- 
njem kuglačkom natjecanju 
Grada Varaždina. 

Temeljem ostvarenih 
rezultata u 2021. godini, 
najboljom muškom sport- 
skom ekipom proglašen je 
Kuglački klub Lepoglava, a 
najboljom ženskom Ženski 
odbojkaški klub Lepoglava. 
Kuglački klub Lepoglava 
je u 2021. godini, između 
ostalog, osvojio prvo mjesto 
na Kupu Kuglačkog saveza 
Varaždinske županije i prvo 
mjesto na novogodišnjem 
turniru Grada Varaždina. 
Ženski odbojkaški klub Le- 
poglava 2021. godinu za- 


ključio je osvajanjem dru- 
gog mjesta u 3. hrvatskoj 
odbojkaškoj ligi, skupini 
Sjever. 


NAŠI SU SPORTAŠI NASTAVILI 
OSTVARIVATI ZAPAŽENE 
REZULTATE PROMOVIRAJUĆI PRI 
TOM GRAD LEPOGLAVU U ČIJEM 
RAZVOJU UPRAVO SPORT IMA 
VAŽNU ULOGU, ISTAKNUO JE 
GRADONAČELNIK ŠKVARIĆ. 


Najboljim mladim spor- 
tašem Grada Lepoglave u 
2021. godini proglašen je 
Patrik Vučković iz Karate 
Kluba Lepoglava. Patrik je 
državni prvak u svojoj dob- 
noj kategoriji te član ekipe 
mlađih kadeta Karate kluba 
Lepoglava koja je na držav- 
nom prvenstvu osvojila tre- 
će mjesto, a ovom prigodom 
joj je dodijeljeno priznanje 
za perspektivnu mladu eki- 
pu Grada Lepoglave. 

Perspektivnim — mladi- 
ma sportašima proglašeni 
su Leon Butko, Ida Križa- 
nec, Marta Husnjak, Gabi 
Križanec i Dora Husnjak 
iz Karate kluba Lepoglava; 
Marinela Golubić, Lejla 
Držaić i Dora Cerovčec iz 
Ženskog odbojkaškog kluba 
Lepoglava te David Čretni, 
Edo Belcar, Marko Maček, 
Patrik Bistrović i Mihael 


Hud iz Nogometnog kluba 
Lepoglava. 

Priznanje za trenera 
2021. godine dodijeljeno je 
Željku Breškom iz Karate 
kluba Lepoglava dok je nje- 
govom klupskom kolegi Da- 
miru Vrtaru pripalo prizna- 
nje za zaslužnog sportskog 
djelatnika. 

Ove su godine, po prvi 
puta, dodijeljena priznanja 
lepoglavskim sportašima 
koji su ostvarili zapažene re- 
zultate u drugim sredinama. 
Priznanja su dodijeljena Fi- 
lipu Jamniću, članu Šport- 
sko-ribolovnog društva 
Ivanec, osvajaču kadetskog 
ekipnog naslova i trećeg 
mjesta na državnom ribič- 
kom natjecanju te Dori Du- 
mešić, članici Plesnog kluba 
Takt iz Varaždina, osvajačici 
naslova državne prvakinje 
u latinsko-američkim ple- 
sovima u kategoriji mlađih 
osnovaca i naslova u apso- 
lutnoj solo kategoriji. 

Nagrade je laureatima 
uručio gradonačelnik Grada 
Lepoglave Marijan Škvarić 
izrazivši zadovoljstvo što je 
najveći broj nagrada otišao 
u ruke mladim sportašima. 
Ispred Zajednice sportskih 
udruga Grada Lepoglave, 
laureatima su čestitke upu- 
tili potpredsjednik Željko 
Huten i tajnik Damir Kužir. 

LJUBAV SE NE KRIJE... 


MOZAIK 


Podijelimo radost ljubavi... 


Gradski park u Lepoglavi 
bio je u ponedjeljak, 14. ve- 
ljače, od 10 do 11 sati, mje- 
sto na kojem se Dan zalju- 
bljenih obilježio na poseban 
način. Tog su prijepodneva 
u gradskom parku, koji je 
bio okićen valentinovskim 
ruhom, vrtićki mališani iz 
Dječjeg vrtića Lepoglava 
prigodnim programom po- 
zdravili građane, a posebice 
one zaljubljene za koje su, u 
suradnji s Gradom Lepogla- 
vom, pripremili i prigodne 
poklone. U nadi da svoju 
ljubav neće kriti već svoju 
sreću podijeliti s ostalima, 
vrtićki su mališani pozvali 


BITI ZALJUBLJEN ZNAČI BITI U 


STANJU VJEČNE ANESTEZIJE. H. L. 
MENCKEN 


SPIDERMANI, BATMANI, PRINCEZE... 


Uz krafne, topli čaj i šarene balone... 


Spidermani, — Batmani, 
princeze, kauboji, policajci, 
mumije i ostali zanimljivi 
likovi na fašnik su posjeti- 
li Lepoglavu. Okupili su se 
u gradskom parku gdje su 
uz ples i pjesmu ,potjerali“ 
zimu. Bili su to mališani iz 
Dječjeg vrtića Lepoglava i 
OŠ Ante Starčevića koji su 
maskirani poželjeli da na 
svijetu nestane zla i da se svi 


STEEY 


sve zaljubljene, kao i sve one 
koji još uvijek čekaju da im 
ljubav uljepša život, da s nji- 
ma podijele radost ljubavi. 


zajedno u miru i veselju, u 
što većem broju, nagodinu 
družimo u fašničkoj povor- 
ci koja će ponovno prolaziti 
centrom Lepoglave. Umje- 
sto ključeva grada, grado- 
načelnik Marijan Škvarić 
malim je maškarama ponu- 
balone koje su oni s vese- 
ljem prihvatili nastavivši se 
družiti uz ples i pjesmu. 

ONCE UPON A TIME... 


Priča je nastajala predstavljanjem kulturne ba- 
štine i posebnosti gradova iz kojih dolaze učenici 


"S 
Pare 


Malteška nacionalna 
agencija za programe eu- 
ropske unije nominirala 
je projekt ,Once upon a 
time...“ u kojem su sudje- 
lovali učenicilepoglavskih 
škola za nagradu jednog 
od najboljih projekata u 
protekloj godini. Projekt 
»Once upon a time...“ na- 
mijenjen je povezivanju 
djece iz Lepoglave s vrš- 


- PRED NAMA JE PROMOCIJA NAŠE BAJKE U SVIBNJU NA MALTI 
KADA CE SE 1 ODLUCIVATI O NAJBOLJIM PROJEKTIMA TE NAKON 
TOGA SLIJEDI PROMOCIJA U LEPOGLAVI. BAJKA NASIH SKOLARACA 
JE U FAZI PRIPREME ZA TISAK, A NA MALTI CE JE PREDSTAVITI 
UPRAVO NETKO OD LEPOGLAVSKIH ARGONAUTA - NAVEO JE 
HRVOJE KOVAC, VODITELJ PROJEKTA. 


njacima iz Italije i Malte 
koji su proteklih mjeseci 
zajedno radili na svojoj 
»Bilo jednom (Once upon 
a time)“ priči. Priča je na- 
stajala predstavljanjem 
kulturne baštine i poseb- 
nosti gradova iz kojih do- 
laze učenici, a na temelju 
tih lokalnih —povjestica 
djeca su pripremila svoju 
originalnu priču. 

KULINARSKA TRADICIJA LEPOGLAVSKOG KRAJA 


Grad Lepoglava angažirao je vrsnog kuhara Da- 


mira Crlenog 


Kulinarska 


tradicija 
lepoglavskog kraja bit će 
predstavljena u lepoglav- 
skoj kuharici koja bi svje- 
tlo dana trebala ugledati 
ove godine. Potvrđeno je 
to na jednoj od aktivno- 
sti provedenoj u okviru 
priprema za izdavanje 
kuharice u kojoj će biti 
predstavljeno 20-ak jela 
karakterističnih za lepo- 
glavski kraj, prilagođenih 
zahtjevima —— modernog 
kulinarstva. Kod odabira 
jela, koja će u kuharici biti 


KRIŽNI PUT 


predstavljena, koristi se 
dostupna arhivska građa, 
zapisi u kojima se spo- 
minje kulinarska tradicija 
lepoglavskog kraja i re- 
cepture, kao i recepti koji 
se u lepoglavskom kraju 
prenose s generacije na 
generaciju. Na izradi le- 
poglavske kuharice Grad 
Lepoglava angažirao je 
vrsnog kuhara Damira 
Crlenog koji će, između 
ostalog, pripremiti _je- 
la koja će u kuharici biti 
predstavljena. 


»ka NFIZem DO ViSNJICI 
w = = = 

- odrzan prvi križni put 

no župi Višnjica 


Prva postaja bila je kod kapele sv. Florijana 


U organizaciji Zavičaj- 
ne udruge Višnjica, Od- 
bora za vjersku i sakral- 
nu baštinu i uz podršku 
župnika župe Pohođenja 
Blažene Djevice Marije u 
Višnjici vlč. Vlade Bora- 
ka, u subotu, 2. travnja 
2022. godine, održao se 
prvi križni put ,,Za Križem 
po Višnjici“. Na početku 
hodočašća ispred kapele 
sv. Florijana župnik vlč. 


Vlado Borak blagoslovio 
je hodočasnike. Ideja o 
organizaciji križnog pu- 
ta po župi nastala je kao 
plod djelovanja Zavičajne 
udruge Višnjica, a kojoj je 
cilj otkrivati, prezentirati, 
čuvati i razvijati neprocje- 
njivo bogatstvo povijesne, 
kulturne, prirodne i sa- 
kralne baštine ljudi i mje- 


sta višnjičkog kraja. 


MOZAIK 


UREĐENJE PROSTORA ZA IGRU DJECE 


Riječ je o gradskoj investiciji vrijednoj 50.000 kuna 


Prostor _oko novoizgra- 
đenog društvenog doma u 
Gečkovcu, u Mjesnom od- 
boru Lepoglavska Ves, sadr- 
žajno se obogaćuje. Uz ranije 
izgrađeno sportsko igralište, 
uređuje se i prostor nami- 
jenjen za igru djece. Naime, 
ovih se dana na tom prostoru 
postavljaju dječja igrala - lju- 
ljačke, klackalica, tobogan i 
penjalica. 

- Uređenje ovog prostora 
započeli smo prije nekoliko 
godina izgradnjom sportskog 
igrališta. Nakon toga krenuli 
smo s izgradnjom društve- 
nog doma što smo uspješno 


priveli kraju. Trenutno uređu- 
jemo dječje igralište, nakon 
čega ćemo urediti preostali 

prostor oko doma kao i prila- 
zni put, istaknuo je gradona- 
čelnik Marijan Skvarić. 


OBILJEŽEN BLAGDAN BLAŽENOG KARDINALA ALOJZIJA STEPINCA 
Povodom Stepinčeva u Lenoglavi održan 
križni nut nadahnut blazenikovom patnjom 


Vjernici prošli 1.600 metara križnog puta 


U Lepoglavi, koju je 
svojim mučeništvom u le- 
poglavskoj kaznionici uči- 
nio dijelom svog svetačkog 
života, i ove je godine, una- 
toč ograničenjima uvjeto- 
vanima epidemiološkim 
mjerama, obilježen blagdan 
blaženog kardinala Alojzija 
Stepinca. Tradicionalno, dan 
uoči Stepinčeva, održan je 
križni put. Predvođeni do- 
maćim župnikom vič. Ne- 
nadom Piskačem, okupljeni 
vjernici, kojima se pridružio 
i gradonačelnik Marijan 
Škvarić, moleći se na posta- 
jama križnog puta posveće- 
nog patnji blaženog kardi- 
nala, prošli su 1.600 metara 
križnog puta. Krenuli su od 


u M usa 
kipa blaženika ispred lepo- 
glavske župne crkve, prošli 
pored kaznionice u kojoj je 


SMANJENI TROŠKOVI PLAĆANJA RAČUNA 


E 1 


trpio sužanjstvo, a završili 
ga molitvom kod kapele na 
Ivan brdu iznad Lepoglave. 


Protekle godine, zahvaljujući navedenoj mjeri, građanima ušteđeno ukupno 35.000 kuna 


Račune izdane od strane 
Grada Lepoglave građani i 
ove godine u poštanskom 
uredu u Lepoglavi mogu 
platiti bez troškova naknade. 
Umjesto njih te će troškove 
podmiriti Grad Lepoglava 
koji je s Hrvatskom poštom 
o tome sklopio ugovor. Tako 
je nastavljena prije nekoliko 
godina započeta suradnja 
zahvaljujući kojoj su građa- 
nima smanjeni troškovi pla- 


ćanja računa. 

- Ovu smo mjeru pokre- 
nuli prije nekoliko godina 
i još je jedna u nizu mjera 
koje provodimo pomažući 
našim građanima. Budući 
da građani i dalje u velikom 
broju svoje račune plaćaju 
na šalterima odlučili smo 
nastaviti s ovom mjerom te 
je provoditi i u ovoj godini. 
Tako ćemo građanima sma- 
njiti troškove plaćanja raču- 


na, barem onih koji su im 
stigli s gradske adrese i koje 
plaćaju u poštanskom uredu 
u Lepoglavi - poručio je gra- 
donačelnik Marijan Škvarić 
istaknuvši pri tom da je pro- 
tekle godine, zahvaljujući 
navedenoj mjeri, građanima 
ušteđeno ukupno 35.000 
kuna koje je Hrvatskim po- 
štama podmirio Grad Lepo- 
glava. 


